અમદાવાદ: અમદાવાદ કોર્પોરેશનના નવા પશ્ચિમ ઝોનના જોધપુર અને થલતેજ વોર્ડમાં વિવિધ રસ્તાઓને રિસરફેસ કરવાનો રૂ. ૩.૩૧ કરોડનો અંદાજ મુકાયો છે. આજે મળનારી રોડ-બિલ્ડિંગ કમિટીની બેઠકમાં સ્ટ્રોમ વોટર ડ્રેનેજ લાઇનનાં કામો બાદ જોધપુર વોર્ડમાં સીમા હોલથી પંચગીની સર્કલ થઈને સૂરસાગર એપાર્ટમેન્ટ સુધીના ટીપી રસ્તા માટે રૂ. ૧.૫૮ કરોડનો રિવાઇઝ અંદાજ તેમજ વ્રજવિહાર-૬થી કેસર પાર્ટી પ્લોટ સુધીના ટીપી રસ્તાનો રૂ. ૪૭.૫૬ લાખનો રિવાઇઝ અંદાજ નવા પશ્ચિમ ઝોનના ઇજનેર વિભાગ દ્વારા મંજૂરી માટે મુકાયો છે.